PTT-BCP ลดราคาขายปลีกกลุ่มเบนซิน-ดีเซลมีผลพรุ่งนี้
PTT-BCP ลดราคาขายปลีกกลุ่มเบนซิน-ดีเซลมีผลพรุ่งนี้
5 มิ.ย. 2560

บริษัท ปตท. จำกัด (มหาชน) หรือ (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ประกาศปรับลดราคาขายปลีกน้ำมันกลุ่มเบนซิน รวมถึงแก๊สโซฮอล์ 60 สตางค์/ลิตร ยกเว้น E85 ปรับลดลง 40 สตางค์/ลิตร และปรับลดราคาขายปลีกน้ำมันดีเซล 50 สตางค์/ลิตร  มีผลตั้งแต่วันพรุ่งนี้ (6 มิ.ย.)
ทั้งนี้ จะส่งผลให้ราคาน้ำมันในสถานีบริการน้ำมัน PTT และ BCP เขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 33.36 บาท, แก๊สโซฮอล์ 95 ลิตรละ 26.25 บาท, แก๊สโซฮอล์ 91 ลิตรละ 25.98 บาท, E20 ลิตรละ 23.74 บาท, E85 ลิตรละ 19.44 บาท ส่วนดีเซล ลิตรละ 24.59 บาท (ราคานี้ยังไม่รวมภาษีท้องที่ของแต่ละจังหวัด)